stanford-oval/wikipedia huggingface dataset:
Brian Krause

| Brian Krause |
| --- | --- |
 Brian Krause vuonna 2012.
Henkilötiedot
Syntynyt: 1. helmikuuta 1969 (ikä 55) Yhdysvallat
Ammatti:  näyttelijä
Aiheesta muualla
IMDb 
Elonet
Brian Jeffrey Krause (s. 1. helmikuuta 1969) on yhdysvaltalainen näyttelijä. Hänet tunnetaan parhaiten hänen televisioroolistaan Leo Wyattina sarjassa Siskoni on noita vuosina 1998–2006.
Krause syntyi El Torossa, Kaliforniassa. Hän valmistui El Toro High Schoolista 1987 ja oli vuosina 1996–2000 naimisissa Beth Brucen kanssa. Hänellä on yksi poika, Jamen, sekä veli Patrick.
Krausen alkuperäinen intohimo oli urheilu, mutta hän aloitti teini-ikäisenä ilmaisutaidon tunnit. Hänellä oli merkittäviä rooleja jo ennen Leo Wyattin roolia muun muassa elokuvassa Paluu siniselle laguunille, jossa hän esitti Richardia vuonna 1991.
Muita elokuvarooleja Krausella oli esimerkiksi vuonna 1995 Alastomissa sieluissa. Hän on jatkanut uraansa Siskoni on noita -sarjan päättymisen jälkeen.
Brian Laudrup

| 0 | 1 | 2 |
| --- | --- | --- |

Henkilötiedot
Koko nimi: Brian Laudrup
Syntymäaika: 22. helmikuuta 1969 (ikä 55) 
Syntymäpaikka: Wien, Itävalta
Pelipaikka: Hyökkäävä keskikenttäpelaaja/hyökkääjä
Pituus: 186 cm
Junioriseurat
: Brøndby IF
Seurat
| Vuodet | Seura | O (M) |
| 1986–1989 1989–1990 1990–1992 1992–1993 1993–1994 1994–1998 1998–1999 1999 1999–2000 |  Brøndby IF  KFC Uerdingen 05  FC Bayern München  ACF Fiorentina  AC Milan  Rangers   Chelsea  FC Kööpenhamina  AFC Ajax | 68 (18) 43 (6) 44 (11) 31 (5) 9 (1) 133 (44)  11 (1) 12 (2) 38 (15) |
Maajoukkue
| 1987–1998 |  Tanska | 82 (21) |
 Seurajoukkueuran tilastot kattavat vain kansalliset sarjat.
Brian Laudrup (s. 22. helmikuuta 1969 Wien, Itävalta) on tanskalainen entinen jalkapalloilija. Pelipaikaltaan hän oli keskikenttäpelaaja.
Brian Laudrup syntyi jalkapalloperheeseen, sillä hänen isänsä Finn ja veljensä Michael olivat myös jalkapalloilijoita. Hän aloitti ammattilaisuransa Brøndbyssä vuonna 1986 ja voitti seurassa Tanskan mestaruuden kahdesti (1987, 1988). 1989 hän siirtyi Saksaan Uerdingenin joukkueeseen, missä pelasi yhden kauden ennen siirtymistään mahtiseura Bayern Müncheniin. Kaudeksi 1992–1993 Laudrup siirtyi Italiaan Serie A:n Fiorentinaan, joka kuitenkin putosi Serie B:hen kauden päätteeksi. Seuraavaksi kaudeksi Laudrup siirtyi AC Milaniin, missä ei kuitenkaan saanut paljoakaan peliaikaa. 1994 hän siirtyi Skotlantiin Glasgow'n Rangersiin. Hän pelasi seurassa neljän kauden ajan ja voitti kolme Skotlannin mestaruutta (1995, 1996, 1997). Vuonna 1998 hän siirtyi Chelseaan, missä ei kuitenkaan pelannut montakaan ottelua ja oli kauden aikana myös lainassa FC Kööpenhaminassa. Kauden 1999–2000 hän pelasi Amsterdamin Ajaxissa ennen lopettamistaan 31-vuotiaana akillesjänneongelmien takia.
Tanskan maajoukkueessa Laudrup debytoi 18-vuotiaana 18. marraskuuta 1987 0–1-tappioon päättyneessä ottelussa Saksan liittotasavaltaa vastaan. Hän pelasi Tanskan maajoukkueessa 1992 EM-kisoissa, missä se voitti Euroopan mestaruuden. Laudrup oli eräs joukkueen tärkeimmistä pelaajista, vaikka ei tehnytkään turnauksessa yhtään maalia. Hän pelasi maajoukkueessa myös 1996 EM-kisoissa ja 1998 MM-kisoissa. Kaikkiaan hän pelasi maajoukkueessa 82 ottelua ja teki 21 maalia. Laudrup on valittu Tanskan vuoden jalkapalloilijaksi neljästi, vuosina 1989, 1992, 1995, 1997, ja Skotlannin vuoden jalkapalloilijaksi vuosina 1995 ja 1997. Sittemmin hän on toiminut televisiokommentaattorina.
Laudrup ja Peter Schmeichel ovat ainoat tanskalaiset pelaajat, jotka ovat voittaneet vuoden 1992 Euroopan mestaruuden lisäksi Mestarien liigan.
Campiglia Cervo

| Campiglia Cervo |
| --- | --- |

 Campiglia Cervo
 Koordinaatit: 45°39′28″N, 8°0′44″E 
Valtio:   Italia
Alue:  Piemonte
Maakunta:  Biella
Pinta-ala:  
 – Maa:  28,21  km²
Korkeus:  775 (min. 610 - maks. 2 340)  m
Väkiluku (2014):  512 
 – Väestötiheys:  18,15  as./km²
 
 Kunnan kotisivut 
Infobox OKVirheellinen NIMI-arvo: 
Campiglia Cervo on kunta Pohjois-Italiassa Biellan maakunnassa Piemonten alueella. Se sijaitsee Cervojoen laaksossa 13 kilometrin päässä maakunnan pääkaupungista Biellasta.
1. tammikuuta 2016 kuntaan yhdistyi kaksi pientä naapurikuntaa, Quittengo ja San Paolo Cervo.
Nähtävyyksiä

Kylän yläpuolella olevalle vuorelle louhittiin 1600-luvun alussa rukouskappeli. Sacro Monte di Andorno on yksi Piemonten pyhistä vuorista, joista osa kuuluu Unescon maailmanperintöluetteloon.
Brother Ali

Brother Ali vuonna 2010.
Ali Newman (synt. Jason Newman), paremmin tunnettu nimellä Brother Ali, on yhdysvaltalainen rap-artisti ja tuottaja. Hän syntyi Madisonin kaupungissa Wisconsinin osavaltiossa ja muutti 15 vuoden ikäisenä Michiganiin. Hän vaihtoi uskontonsa kristitystä muslimiksi, ja samalla nimensä Ali Newmaniksi. Hän kuuluu nykyään Rhymesayers Entertainment -levy-yhtiöön. Hänellä on poika nimeltä Faheem, josta hän kertoo levyllään The Undisputed Truth.
Brother Alin ensimmäinen albumi, omakustanteinen kasetti Rites of Passage ilmestyi vuonna 2000. Sen jälkeen hänen albuminsa Shadows on the Sun, Champion EP ja The Undisputed Truth ovat Ant:in tuottamia CD-levyjä.
Diskografia > Studioalbumit

Rites of Passage (2000)
Shadows on the Sun (2003)
Champion EP (2004)
The Undisputed Truth (2007)
Diskografia > Mixtapet

Brother Ali & BK-One present: Off The Record (2007)
Aiheesta muualla

Brother Alin viralliset sivut (englanniksi)
Myspace-sivu (englanniksi)
Rhymesayers (englanniksi)
Call of Duty: Vanguard

| Call of Duty: Vanguard |
| --- | --- |

Kehittäjä:  Sledgehammer Games
Julkaisija:  Activision
Jakelija:  PlayStation Store, Microsoft Store ja Battle.net
Säveltäjä:  Bear McCreary
Pelisarja:  Call of Duty
Pelimoottori:  IW Engine
Julkaistu:  5. marraskuuta 2021
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 18
Alusta:  Microsoft Windows, PlayStation 4, PlayStation 5, Xbox One, Xbox Series X/S
Lisenssi:  Suljettu lisenssi
Jakelumuoto:  Blu-ray ja digitaalinen lataus
Lisää peliartikkeleitaVideopelien teemasivulla
Infobox OK  : 
Call of Duty: Vanguard on Sledgehammer Gamesin kehittämä ja Activisionin julkaisema ensimmäisen persoonan ammuntapeli, joka kuuluu Call of Duty -pelisarjaan. Se julkaistiin 5. marraskuuta 2021 Microsoft Windowsille, PlayStation 4:lle, PlayStation 5:lle, Xbox Onelle ja Xbox Series X/S:lle. Peli sijoittuu toiseen maailmansotaan. Peli tukee alustojen välistä ristiinpeluuta.
Pelaaminen

Pelissä on sekä yksinpelikampanja että moninpeli. Julkaisun aikaan Vanguardissa oli 20 karttaa. Peli sisältää Champion Hill- ja Patrol-nimiset uudet pelimuodot.
Yksinpelikampanjassa on neljä päähenkilöä. Tarinassa on käytetty inspiraatiota todellisista ihmisistä ja tapahtumista, kuten luutnantti Polina Petrova, joka perustuu neuvostoliittolaiseen Ljudmyla Pavlytšenkoon.
Uutena ominaisuutena pelaajat voivat myös esimerkiksi rikkoa tiettyjä kohtia kartoissa. Rikottavia materiaaleja ovat esimerkiksi puu ja lasi. Pelaajilla on siten mahdollisuus avata uusia polkuja ja näkölinjoja. Uutena mekanismina on myös aseiden Piercing Vision -lisäosa, jota käyttämällä voi nähdä seinien läpi tietyissä tilanteissa.
Aiheesta muualla

Viralliset verkkosivut
C. I. Scofield

Cyrus Ingerson Scofield vuonna 1920.
Cyrus Ingerson Scofield (19. elokuuta 1843 Lenaween piirikunta, Michigan – 24. heinäkuuta 1921 New York City) oli yhdysvaltalainen juristi ja poliitikko, ja myöhemmällä urallaan vaikutusvaltainen teologi ja uskonnollinen kirjailija. Scofield on tunnettu teoksesta Scofield Reference Bible. Scofieldin kirjoitukset aiheuttivat dispensationalismin suuren suosion joidenkin yhdysvaltalaisten kirkkojen piirissä. Vaikka Scofield seurasi John Nelson Darbyn kehittämää dispensationalismia, Charles Ryrien mukaan hän sai paljon vaikutteita Isaac Wattsilta.
Elämä

Yhdysvaltain sisällissodan alkaessa Scofield oli vierailulla sisarensa luona Wilsonin piirikunnassa Tennesseessä. Toukokuussa 1861 hän liittyi Konfederaation armeijaan. Heinäkuussa 1862 Scofield pyysi vapautusta palveluksesta, koska oli kotoisin Michiganista, alaikäinen ja huonossa kunnossa. Hän sai virallisesti kotiutuksensa 26. syyskuuta 1862. Noin vuonna 1865 hän muutti St. Louisiin asumaan toisen sisarensa ja tämän aviomiehen luokse. Scofield työskenteli St. Louisin verotuslautakunnan toimistossa ja aloitti kouluttautumisen lakimiehen ammattiin. Vuonna 1869 Scofield perheineen muutti Kansasin Atchisoniin. Scofield pätevöityi asianajajaksi Kansasissa ja työskenteli jonkin aikaa lakitoimistossa. Scofield valittiin Kansasin lainsäätäjäksi 1871–1872 Atchisonin ja Nemahan piirikuntien edustajana. Hänet nimitettiin Kansasin Yhdysvaltain piirisyyttäjäksi 1873, mutta saman vuoden joulukuussa Scofield erosi virasta sekaannuttuaan poliittiseen skandaaliin ja lahjuksiin. Vuoteen 1877 mennessä Scofield oli eronnut vaimostaan ja palannut St. Louisiin. 1870-luvun lopulla hän oli osallisena väärennösjutussa, josta hän sai mahdollisesti vankilatuomion.
Noin vuonna 1879 hän tuli uskoon ja osallistui fundamentalisti Dwight L. Moodyn evankeliointityöhön. Scofield omaksui dispensationaalisen teologian James H. Brookesin oppilaana. Scofieldistä tuli texasilaisen kongregationaalisen kirkon pastori, ja hän käytti aikansa kirjoittamiseen ja saarnaamiseen. Hän luennoi Yhdysvalloissa ja Euroopassa.
Bird

Wikisanakirjassa on tähän liittyvä sananselitys: .
Bird voi tarkoittaa ainakin seuraavia:
Sukunimenä

Brad Bird (s. 1957), yhdysvaltalainen animaatio-ohjaaja ja käsikirjoittaja
Derrick Bird (1957–2010), useita ihmisiä Cumbriassa vuonna 2010 surmannut ammuskelija
Henry Bird (1830–1908), englantilainen shakinpelaaja ja shakkikirjailija
Isabella Bird (1831–1904), englantilainen matkailija ja matkakirjailija
Jessica Bird (s. 1969), yhdysvaltalainen kirjailija
Larry Bird (s. 1956), yhdysvaltalainen koripalloilija ja valmentaja
Leopoldina Bird, Poldy Bird (1941–2018), argentiinalainen kirjailija
Lester Bird (1938–2021), Antiguan ja Barbudan pääministeri 1994–2004
Robert Byron Bird (s. 1924), yhdysvaltalainen kemianteknikko
Sam Bird (s. 1987), brittiläinen moottoriurheilija
Simon Bird (s. 1984), englantilainen näyttelijä
Sue Bird (s. 1980), yhdysvaltalainen koripalloilija
Muita merkityksiä

Lady Bird, Yhdyvaltojen presidentin Lyndon B. Johnsonin puolisosta Claudia Alta Taylor Johnsonista käytetty nimi
Bird, Clint Eastwoodin ohjaama elokuva vuodelta 1988
Charlie ”Bird” Parker, yhdysvaltalainen jazzmuusikko
”Bird” Thongchai McIntyre, thaimaalainen laulaja
Bird, sähköpotkulautoja vuokraava yhtiö.
Caslon Foundry

Caslon Foundry -kirjasinvalimon perusti kirjasinvalaja William Caslon noin vuonna 1720. Caslon oli Englannin johtava kirjasinvalimo 1700-luvulla ja 1800-luvun alkupuolella. William Caslonin jälkeen yrityksen johtoon nousi William Caslon II. Hänen kuoltuaan yrityksen omistus jaettiin hänen vaimonsa ja poikansa William Caslon III:n kesken. William Caslon III myi osuutensa äidilleen ja kälylleen voidakseen ostaa Caslonin kilpailijan – juuri menehtyneen Joseph Jacksonin – yrityksen. Kälyn perhe vastasi Caslonin kirjasinvalimon yritystoiminnasta vuoteen 1937 saakka. Silloin yritys lopetti toimintansa, ja kaikkien kirjasintyyppien oikeudet siirtyvät Stephenson Blaken omistukseen.
Casiquiare

| Casiquiare |
| --- | --- |
 Casiquiare korostettuna Amazonin alueen kartassa.
Alkulähde:  Orinoco
Laskupaikka:  Rio Negro
Maat:   Venezuela
Pituus:  326 km
Valuma-alue:  42 000 km²
Casiquiare on Venezuelassa sijaitseva joki. Se haarautuu Orinocosta ja laskee Rio Negroon, yhdistäen näin Orinocon ja Amazonin vesistöt. Se on maailman suurin joki, jossa tapahtuu bifurkaatio eli vedenjakajan ylitys.
Alexander von Humboldtin havaintoihin perustuva, vuonna 1812 piirretty kartta.
Casiquiare on 326 kilometriä pitkä, ja sen 42 000 neliökilometrin valuma-alue on Venezuelan alueella. Joki virtaa karkeasti ottaen lounaaseen.
Caslon Antique

Caslon Antique
Caslon Antique on Berne Nadallin suunnittelema kirjaintyyppi. Yhdysvaltalainen kirjasinvalimo Barnhart Bros & Spindler julkaisi sen alun perin 1896–1898. Kirjaintyypin nimi oli aluksi Fifteenth (XV) Century, mutta muutettiin myöhemmin muotoon Caslon Antique. Caslon Antique jäljittelee 1700-luvun siirtomaa-aikakauden julkaisujen karkeaa painojälkeä, joka johtui kuluneiden metallikirjakkeiden käytöstä. Nimestään huolimatta Caslon Antique ei varsinaisesti muistuta aitoa Caslon-kirjaintyyppiä. Caslon Antique sopii parhaiten käytettäväksi suurikokoisiin otsikoihin, joilla halutaan herättää menneiden aikojen tunnelma.
Useat fonttivalmistajat, kuten Elsner+Flake, Linotype ja URW ovat tehneet kirjaintyypistä omat versionsa. Caslon Antique kuului aikoinaan myös Mecanorman siirtokirjainten valikoimaan.
Les Miserables -musikaali ja siihen perustuva elokuva käyttävät tunnuksessaan Caslon Antique -kirjaintyyppiä.
Campfire Stories

| Campfire Stories |
| --- | --- |

Ohjaaja:  Bob Cea
Pääosat:   Jamie-Lynn Sigler  John Hensley  Joshua Harto  David Johansen 
Valmistustiedot
Valmistusmaa:  Yhdysvallat
Tuotantoyhtiö:  FS Film
Ensi-ilta:  2002
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Campfire Stories on vuonna 2002 ensi-iltansa saanut kauhuelokuva, joka sisältää kolme tarinaa. Elokuva perustuu samannimiseen sarjakuvaan. Elokuvan on ohjannut Bob Cea.
Juoni

Teddy ja Joe ovat ajamassa juhliin, kun tienvarresta löytyy tyttö, jonka päälle he melkein ajavat. Samassa rytäkässä pojilta puhkeaa rengas ja päättävät lähteä etsimään metsästä apua, josta näkivät valoa. Metsästä he löytävät oudon metsänvartija Billin. Hinausautoa odotellessa Bill päättää kertoa nuorille kunnon kauhutarinoita.
Ensimmäisessä tarinassa kerrottaan mielisairaalasta karanneesta miehestä, joka on nykyään outo talonmies. Talonmies joutuu usein oppilaiden pilkan kohteeksi ja kerran hänet hakataan, ja siinä nujakassa talonmies vahingoittaa oppilasta ja vie tämän laukun mukanaan. Oppilas päättää kostaa tälle, mutta onko se hyvä ajatus...?
Toisessa tarinassa kolme nuorta tappaa intiaanin ja polttelevat hänen piippujaan luullen sitä ruohoksi. Lopulta nuorten luuleman "ruohon" salaisuudet alkavat paljastua pelottavina harhoina ja lopulta todellisena.
Kolmannessa tarinassa kaksi nuorta tyttöä päättää kostaa perverteille poikaystävilleen tempuistaan, mutta kesken juhlimisen ja alkaa talossa tapahtua murhia...
Näyttelijät

| 0 | 1 | 2 |
| --- | --- | --- |
|  Jamie-Lynn Sigler  | … |  Natalie   |
|  John Hensley  | … |  Donny   |
|  Joshua Harto  | … |  Teddy   |
|  David Johansen  | … |  Ranger Bill   |
Brahmanpöllö

| Brahmanpöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Minervanpöllöt Athene
Laji::  brama
Kaksiosainen nimi
 Athene brama  Temminck, 1821 
Katso myös
   Brahmanpöllö Wikispeciesissä   Brahmanpöllö Commonsissa 
Infobox OKNimi-testi OKIUCN-testi OK: 
Brahmanpöllö (Athene brama) on  pieni pöllöihin kuuluva lintu.
Puunkolosta kurkistava brahmanpöllö Kolkatassa.
Linnulla on hyvin laaja esiintymisalue, eikä se ole uhanalainen. Sitä tavataan seuraavissa maissa: Bangladesh; Bhutan, Kambodža, Intia, Iran, Laos, Myanmar, Nepal, Pakistan, Thaimaa, Vietnam.
Brahmanpöllön pituus on noin 20 cm, ja se painaa 110 g. Naaras on aina hiukan suurempi. Se munii 3–4, jopa 5 valkoista munaa. Lintua on tutkittu biologisesti aika vähän.
Alalajit

Sillä on viisi alalajia:
Athene brama brama (Temminck, 1821)
Athene brama indica (Franklin, 1831)
Athene brama mayri Deignan, 1941
Athene brama pulchra Hume, 1873
Athene brama ultra Ripley, 1948
Campeón (1758)

| Campeón |
| --- | --- |

Aluksen vaiheet
Rakentaja:  Reales Astilleros de Esteiro, Ferrol
Kölinlasku:  18. helmikuuta 1757
Laskettu vesille:  27. tammikuuta 1758
Palveluskäyttöön:  11. toukokuuta 1758
Poistui palveluskäytöstä:  1778
Loppuvaihe:  romutettu 1824
Tekniset tiedot
Uppouma:  1 125 t (arqueo)
Pituus:  43,1 m (köli)
Leveys:  12,45 m
Syväys:  5,91 m
Aseistus
Aseistus:  Alempi tykkikansi: 24 × 18 naulan tykkiä Ylempi tykkikansi: 26 × 12 naulan tykkiä puolikansi: 6 × 6 naulan tykkiä etukansi: 2 × 8 naulan tykkiä
Campeón oli Espanjan laivaston vuonna 1758 vesille laskettu kaksikantinen 58-tykkinen linjalaiva.
Valmistus

Alus tilattiin Ferrolista Reales Astilleros de Esteirolta, missä köli laskettiin 18. helmikuuta 1757. Alus laskettiin vesille 27. tammikuuta 1758 ja otettiin palvelukseen 11. toukokuta 1758 ensimmäisenä päällikkönään José Francisco Díaz de San Vicente.
Palvelus

Alus lähti 11. elokuuta 1758 Ferrolista koeajoihin, mistä se palasi 10. lokakuuta. Koeajoissa alus todettiin  erittäin purjehdusominaisuuksiltaan huonoksi. Alus lähti syyskuussa 1759 Ferrolista lastinaan 101 Havannaan ja Veracruziin toimitettavaa kanuunaa. Alus palasi maaliskuussa 1760 Ferroliin, missä se oli vuoteen 1766. Alus siirrettiin syyskuussa 1762 Ferrolissa telakalle, missä sille tehtiin muutostöitä.
Joulukuussa 1766 alus lähti Ferrolista San Genaron ja San Fernandon kanssa partiomatkalle Biskajanlahdelle, mistä ne palasivat tammikuussa 1767 Ferroliin. Alus lähti huhtikuussa 1768 Ferrolista partiomatkalle lähivesille. Alus oli Ferrolissa telakalla, jossa sille tehtiin muutostöitä kuten kevennettiin rakenteita. Muutostöiden seurauksena aluksen purjehdusominaisuudet hieman paranivat. Se oli vuodesta 1769 Ferrolissa, kunnes se määrättiin 1776 myytäväksi. Se oli elokuussa 1776 Ferrolissa uivana patterina. Alus poistettiin laivastoluettelosta ja muutettiin 1778 proomuksi. Se romutettiin 1824.
Charme

Charme voi tarkoittaa seuraavia:
Charme, paikkakunta Yhdysvalloissa
Charmé, kunta Charenten departementissa Ranskassa
La Charme, kunta Juran departementissa Ranskassa
Le Charme, kunta Loiret'n departementissa Ranskassa
Charme, Ludwig & Mayerin kirjasintyyppi
Charme, kaukokartoitussatelliitti.
Carlo Agostini

Carlo Agostini
Carlo Agostini (22. huhtikuuta 1888 – 28. joulukuuta 1952) oli italialainen kirkonmies. Hän sai katolisen vihkimyksensä papiksi 24. syyskuuta 1910 ja piispaksi 10. huhtikuuta 1932. Hän toimi ensin vuodesta 1932 Padovan piispana, sitten vuodesta 1949 Venetsian patriarkkana.
29. marraskuuta 1952 ilmoitettiin, että Agostinista tulisi kardinaali. Hän ennätti kuitenkin kuolla hieman ennen konsistoriota, joka järjestettiin 12. tammikuuta 1953.
Aiheesta muualla

Catholic-hierarchy.org: Archbishop Carlo Agostini (englanniksi)
Charnia

| Charnia |
| --- | --- |

 Ediacarakausi 555–579 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Petalonamae
Suku::  †Charnia  Ford, 1958
Laji::  masoni
Kaksiosainen nimi
 † Charnia masoni  Ford, 1958 
Katso myös
   Charnia Commonsissa 
Infobox OKNimi-testi OK: 
Charnia on sukupuuttoon kuollut suurikokoinen merisulkaa muistuttanut eliö, joka eli syvällä merenpohjassa ediacarakaudella 555–579 miljoonaa vuotta sitten. Se kiinnittyi kiekon avulla kiviin tai merenpohjaan. Sen koko vaihteli 0,15–2 metrin välillä.
Camilla Hollanti

| Camilla Hollanti> Henkilötiedot |
| --- | --- |
Syntynyt: 1979 (ikä 44–45) Kokkola
Koulutus ja ura
Tutkinnot:  Turun yliopisto
Väitöstyön ohjaaja:  Jyrki Lahtonen
Instituutti:  Turun yliopisto   Aalto-yliopisto
Tutkimusalue:  matematiikka
Palkinnot:  Väisälän palkinto
Camilla Hollanti (s. 1979 Kokkola) on suomalainen matemaatikko ja professori, joka on tutkinut urallaan algebran ja lukuteorian sovelluksia langattomassa viestinnässä. Hän opiskeli matematiikkaa Turun yliopistossa, jossa hän aloitti myös akateemisen uransa. Aalto-yliopiston vakituiseksi professoriksi hän nousi vuonna 2014.
Elämäkerta > Nuoruus ja opiskelu

Camilla Hollanti syntyi Kokkolassa vuonna 1979, ja hän kirjoitti vuonna 1998 ylioppilaaksi Kokkolan yhteislyseon lukiosta. Lukiossa hän opiskeli lähinnä kieliä ja luonnontieteitä. Hän päätti opiskella Turun yliopistossa matematiikkaa, sillä hän pääsi ylioppilaskirjoituksen laudaturin ansiosta suoraan sisään. Hollanti erikoistui yliopistossa algebraan, lukuteoriaan ja diskreettiin matematiikkaan. Maisteriksi Hollanti valmistui vuonna 2003.
Hollanti kiinnostui jo maisterivaiheen opintojen aikana tietoliikennesovelluksista ja jatkoi alan parissa myös väitöstutkimuksessaan. Hän suoritti jatko-opintonsa Turun yliopistossa. Hän väitteli tohtoriksi vuonna 2009, ja hänen väitöskirjansa käsitteli yksinkertaisia algebroja langattomassa viestinnässä.
Elämäkerta > Ura

Hollanti aloitti väitöskirjansa jälkeen Turun yliopistossa vastuullisena projektitutkijana. Hän sai tutkimusta varten Emil Aaltosen säätiön nuoren tutkijan apurahan ja vuonna 2010 Suomen Akatemian kolmivuotisen projektirahoituksen. Hollanti oli projektin aikana myös vuoden lehtorina Tampereen yliopistossa. Hän osallistui myös eurooppalaisen DVB-konsortion standardointitehtäviin.
Hollanti siirtyi vuonna 2011 Aalto-yliopiston matematiikan ja systeemianalyysin laitokselle. Hänet valittiin niin sanotulle professorien urapolulle. Hän aloitti kakkostason apulaisprofessorina, ja hänen virkansa vakinaistettiin syksyllä 2014 tason 1 professoriksi. Hollanti sai vuonna 2017 kolmivuotisen Hans Fischer -stipendin Münchenin teknillisen yliopiston Institute for Advanced Study -tutkimuslaitokseen.
Tutkimus ja tunnustukset

Hollanti on tutkinut ja kiinnostunut erityisesti algebran ja lukuteorian sovelluksia langattomassa viestinnässä ja fyysisen kerroksen turvallisuudessa. Hollannin tutkimus ja hänen ohjaamansa tutkimusryhmät ovat tutkineet myös hajautettua pilvitallennusta, ja sen paikallisesti korjaavia koodeja. Suomalainen tiedeakatemia palkitsi Hollannin vuonna 2017 Väisälän palkinnolla.
Carl Öhman

| Carl Öhman> Henkilötiedot |
| --- | --- |
Syntynyt: 18. maaliskuuta 1930 Helsinki
Kuollut: 3. maaliskuuta 2022 (91 vuotta)
Kansalaisuus:  Suomi
Ammatti:  teatterinjohtaja
Arvonimi: professori
Puoliso:  Marjatta Leppänen1973–1997
Carl Hugo Öhman (18. maaliskuuta 1930 Helsinki – 3. maaliskuuta 2022 Helsinki) oli suomalainen teatterinjohtaja.
Öhman oli Helsingin Ruotsalaisen teatterin johtajana vuosina 1963–1982. Sen jälkeen hän toimi Finlandia-talon johtajana vuoteen 1988 ja viimeksi Tampere-talon johtajana. Öhman jäi eläkkeelle Tampere-talon johtajan virasta 1997. Carl Öhman oli vuosina 1973–1997 naimisissa viihdeartisti Marjatta Leppäsen kanssa. Vuonna 1994 Öhman sai professorin arvonimen ansioistaan suomalaisen ja suomenruotsalaisen kulttuurin hyväksi tehdystä työstä. Hän sai myös yli-intendentin arvonimen vuonna 1983.